PC

De Keninklike PC (in Nederlânske ôfkoarting foar Permanente Commissie; Frysk: "Permaninte Kommisje") is de wichtichste Fryske keatspartij foar manlju. Dit evenemint wurdt sûnt 1850 yn prinsipe alle jierren holden, en fynt plak op it Sjûkelân yn Frjentsjer. Tsjintwurdich dogge oan dizze partij 16 partoeren mei. Allinne troch it KNKB selektearre haadklassers en earste-klassers komme yn oanmerking en nim diel oan 'e PC. Op dizze keatspartij komme alle jierren sa'n 12.000 belangstellenden ôf. De PC wurdt holden op 'e fyfde woansdei fan 1 july ôf. De organisaasje is yn 'e hannen fan 'e Permaninte Kommisje fan de Frjentsjerter Balferkeatsersdei. Troch omstannichheden hat de PC yn syn skiednis fiif kear in jier oerslaan moatten. 

Skiednis
It keatsen yn Frjentsjer is gâns âlder as de PC. It is wis dat op it Ald Keatsfjild (no in strjitte tusken de Stasjonsbrêge oer it Van Harinxmakanaal en Saakstra's Brêge oer de Alde Trekfeart) om 1650 hinne al keatst waard. Yn 1850 en folgjende jierren waarden op dat plak ek de earste keatspartijen organisearre dy't letter (mei weromwurkjende krêft) PC komme soene te hjitten. Oer dy iere PC's is mar sa'n bytsje oerlevere, dat sels de nammen fan 'e winners net bekend bleaun binne. De organisaasje wie yn dy tiid yn 'e hannen fan ferskate Frjentsjerter kastleins.

Yn 1853 rjochte in fiiftal Frjentsjerter winkellju ûnder lieding fan Jan Bogtstra in kommisje op foar wat doe noch de 'Keatspartij te Frjentsjer' neamd waard. Dy kommisje wie yn it foarste plak bedoeld om 'e organisaasje fan it jierlikse evenemint op him te nimmen en om 'e regels en prosedueres fêst te lizzen. Yn bredere sin wie it doel de befoardering en it yn stân hâlden fan it keatsen en de "feredeling" (fierdere ûntwikkeling) fan wat doe as in ienfâldich folksfermaak sjoen waard. Troch it wurk fan dy kommisje, dat mei de edysje fan 1854 begûn, binne fan dy tiid ôf (njonken bestjoerlike en prosedurele ynformaasje) de nammen fan dielnimmers en winners fan 'e PC oerlevere.

Yn 1855 waard de partij foar it lêst op it Ald Keatsfjild holden; mei yngong fan 'e edysje fan 1856 ferhuze de PC nei it Sternse Slotland, better bekend as it Sjûkelân, dêr't it evenemint neitiid altyd bleaun is. Fan 1866 ôf hiet de kommisje de Permaninte Kommisje fan de Frjentsjerter Balferkeatsersdei. Doe (en net earder) kaam ek de keatspartij dy't troch de kommisje organisearre waard, bekend te stean as de PC. Njonken Jan Bogtstra, dy't yn 1887-1888 foar de PC de earste bûtenlânske keatskontakten lei, wie ek mr. Klaas Bijlsma in legindarysk PC-bestjoerder.

Sûnt 1850 is de PC fiif kear net trochgien: yn 1859 fanwege in pokke-epedemy (of mooglik troch jildgebrek); yn 1866 fanwegen in goalera-epidemy; en yn 1943 en 1944 fanwegen de Twadde Wrâldkriich.——, PC vier keer niet verkaatst, yn: van Wad tot Stad, 31 july 2018, s. 101. Yn 2020 waard de PC ôflast troch Koroana. It bestjoer fûn in PC mei in beheind oantal taskôgers op it Sjûkelân net PC-wurdich.https://www.omropfryslan.nl/nijs/977933-pc-yn-frjentsjer-giet-definityf-net-troch-hiel-pynlik-beslut PC yn Frjentsjer giet definityf net troch nijsberjocht op webstee Omrop Fryslân, 23 july 2020 Yn 1883 waard de tradysje ynfierd dat út it winnend partoer fan 'e PC troch de saneamde 'keningskommisje' in kening oanwiisd wurdt. It keningskip op 'e PC is de heechste eare dy't in Fryske keatser behelje kin. De direkte oanlieding ta dizze fernijing wie dat de kommissaris fan de kening, mr. Binnert Philip baron van Harinxma thoe Slooten, dat jiers de Sulveren Keningsbal beskikber stelde, in kostbere wikselpriis foar de kening fan 'e PC. 

Under de Earste Wrâldkriich, doe't der in soad Belgyske flechtlingen yn Nederlân wiene, waard de PC yn 1916 wûn troch in partoer fan twa Friezen en in Belch en yn 1917 troch in partoer fan trije Belgen. Fan 'e 1990-er jierren ôf wurdt de PC elts jier op 'e regionale tillefyzje útstjoerd troch Omrop Fryslân. Mei it 150-jierrich bestean fan 'e PC, yn 2003, waarden op it Sjûkelân by wize fan tinkteken twa tuorren pleatst.——, It Sjûkelân, op 'e webside fan 'e PC. De PC krige doe ek it predikaat Keninklik taparte.

Tiid en plak
Sûnt 1856 wurdt de PC holden op it Sjûkelân, in keatsfjild dat yn 'e Frjentsjerter binnenstêd oan 'e noardkant fan 'e Fiverstrjitte leit, rjocht foar de ôfslach nei de Foarstrjitte oer. It is net tafallich dat oan 'e noardein fan 'e Foarstrjitte ek it Keatsmuseum stiet. Oan 'e PC dogge 16 partoeren mei fan elts trije manlju. Allinnich troch it KNKB selektearre haadklassers en earste-klassers komme yn oanmerking foar dielname.

De PC wurdt elts jier holden op 'e fyfde woansdei nei 30 juny, wat delkomt op 'e fyfde woansdei yn july of de earste woansdei yn augustus, ôfhinklik fan 'e kalinder. De PC kin beskôge wurde as it Frysk kampioenskip keatsen foar manlju. Persiis ien wike letter wurdt yn Wommels de Freulepartij organisearre, dat de wichtichste keatswedstryd foar jonges is. Der bestiet ek in froulike wjergader fan 'e PC. Dat is de Frouljus-PC, dy't persiis trije wiken nei de PC ferkeatst wurdt yn Weidum. 

Organisaasje
De PC wurdt organisearre troch de Permaninte Kommisje fan de Frjentsjerter Balferkeatsersdei. Dat is in yn 1853 oprjochte organisaasje dy't bestjoerlik en finansjeel ûnôfhinklik is fan it KNKB. De kommisje is in orgaan dat bestiet út fiif (meastal) manlike leden sûnder maksimale sittingstermyn, en dat himsels troch koöptaasje oanfollet.

Foarsitters fan de PC
  namme tiidrek 1 Bote Gosses Bruinsma 1853-1880 2 Jan Bogtstra 1880-1894 Klaas Bijlsma 1929-1973 Ulbe Durk Hannema 1973-1993 Jan van der Meij 1993-2007 Minne Dijkstra 2007-2010 Johannes Westra 2010-2016 Ids Hellinga 2016-

Tradysjes omtrint organisaasje en iepening
De PC wurdt omjûn troch âlde tradysjes dy't mei soarch libben holden wurde. In wat frjemde ein yn 't byt is datoangeande de 'Keats Off', dy't pas yn 2012 ynfierd is. Foarhinne waarden alle sechstjin dielnimmende partoeren troch de kommisje oanwiisd, mar sûnt 2012 wurde der njoggentjin partoeren oanwiisd. De earste fyftjin pleatse har streekrjocht, mar om it lêste, sechstjinde plak moat keatst wurde tusken de partoeren 16 oant en mei 19. Dy saneamde Keats Off wurdt op it Sjûkelân holden, op 'e tongersdei foarôfgeande oan 'e PC fan 18.00 oere ôf. Dat barren is foar it publyk fergees tagonklik. Dêrnei jildt de haadklassewedstryd fan Arum, dy't op 'e snein foar de PC organisearre wurdt, al sûnt jier en dei as de 'generale repetysje' foar de PC. De lotting fynt plak op 'e jûn fan 'e moandei foar de PC.——, Loting op 'e webside fan 'e PC. Mei-inoar wurde de Keats Off, de wedstryd yn Arum en de lotting ek wol de 'Prolooch' fan 'e PC neamd. De tiisdei tusken de lotting (op moandei) en de PC (op woansdei) yn, wurdt tradisjoneel de 'tuskenynse dei' neamd, in term dy't yntrodusearre waard troch PC-foarsitter Klaas Bijlsma.——, Tuskenynse dei op 'e webside fan 'e PC.

De iepening fan 'e PC set útein mei in publyk tagonklike resepsje yn Teäter De Koornbeurs, dy't moarns stipt om 8.00 oere begjint. De fiifkoppige kommisje ferskynt dêr yn rokkostúm en mei hege hoed op. De foarsitter hâldt tradisjoneel in taspraak fan likernôch in trije kertier, wêryn't er oantinkens oan 'e 'goeie âlde tiid' opropt en de winners fan 'e PC fan fyftich jier earder yn it sintsje set, ynsafier't dy oanwêzich binne. Dêrnjonken wurde ek aktuële en organisatoaryske saken oan 'e oarder steld. Hy beslút syn taspraak tradisjoneel mei de wurden: "It giet los." Dêrnei wurd it winnende partoer fan it foargeande jier (yn it ferline wie it alinne de kening fan it foargeande jier dy't plaknaam yn de koets), de haadskiedsrjochter en de kommisjeleden sels yn iepen rydtugen nei it keatsfjild riden, foarôfgien troch it Stedsk Muzykkorps Harmony, dat ek al oardel iuw bestiet. De optocht giet it hiele ein stadich troch in tichte hage fan publyk en arrivearret om likernôch 9.15 oere op it Sjûkelân. Dêr docht de âlde kening ôfstân fan 'e Sulveren Keningsbal, dy't dêrnei troch de foarsitter fan 'e kommisje foar eltsenien sichtber yn 'e PC-koepel ophongen wurdt. Om persiis 10.00 oere begjinne de wedstriden.——, Receptie op 'e webside fan 'e PC.

Nûmering
Yn 2020 moast de 167e edysje fan 'e PC oergean fanwegen de wrâldwide pandemy fan it koroanafirus.——, Geen PC in 2020, op PC-Franeker.nl Yn 'e nûmering fan 'e PC's waard it sifer 167 lykwols al oan 2020 ferbûn, sadat de earstfolgjende PC, yn 2021, nûmer 168 waard.——, 168e PC op 4 augustus gaat door, op PC-Franeker.nl (Earder, doe't de PC yn 'e njoggentjinde iuw oergie fanwegen epidemyen en yn 'e tweintichste iuw fanwegen de Twadde Wrâldkriich, wie de nûmering mei fersprongen, sadat bgl. op 'e 91e PC yn 1942 de 92e yn 1945 folge.)

Klasseminten
Punteklassemint
Yn it PC-klassemint aller tidenPunteklassemint nei de PC fan 2025 stiet Taeke Triemstra mei 38 punten boppeoan, ien punt mear as de legindaryske Harnzer keatser Hotze Schuil, dy't 37 PC-punten byinoar sloech. Piet Jetze Faber makket mei 35 punten de top trije folslein.

Tal kearen wûn
Allinne Taede Zijlstra fan Wytmarsum en Jan Reitsma fan Penjum slagge it de PC 9 kear op harren namme te skriuwen. Goede trêde op dizze list is Auke Miedema mei 8 kear winst. Klaas Willems Boorsma, Sjirk de Wal en Piet Jetze Faber wûnen elk 7 kear.

Mearfâldige PC winners
List fan keatsers dy't fjouwer kear as faker de PC wûn ha.
9x Jan Reitsma Taede Zijlstra8x Auke Miedema7x Klaas Willems Boorsma Sjirk de Wal Piet Jetze Faber6x Jan Eeltjes Bonnema Sytze Abeles Kooistra Hotze Schuil Sake Saakstra Taeke Triemstra Gert-Anne van der Bos Daniël Iseger5x Pieter Baukes Rijpma Rients Doekles Yntema Tjeerd Wiebrens Kooistra Ids Roukema Klaas Kuiken Sjouke Helfrich Klaas van Wieren Wieb van Wieren Tunno Schurer Sake Porte Renze Pieter Hiemstra4x Pieter Ulbes Rijpma Dirk Ynzes de Boer Johannes Gerlofs Anema Minze Johannes de Vries Johannes Struiksma Catrinus Werkhoven Ids Jousma Klaas de Jager Frans Helfrich Johannes Brandsma Peter Rinia Rinse Bleeker Auke van der Graaf Hans Wassenaar

Keningskippen
Piet Jetze Faber fan Froubuorren is wat it keningskip fan 'e PC oanbelanget de ûnbekreaude listoanfierder: hy krige 4 kear de keningsbal omhongen. Sân keatsers foel 3 kear de heechste PC-eare ta diel: Minze de Vries fan Bitgum, Hotze Schuil fan Harns, Taede Zijlstra fan Wytmarsum, Klaas Kuiken fan Sint-Anne, Tunno Schurer fan Arum, Lammert Scheltes Hilarides fan Penjum en Jan Reitsma fan Penjum.

Hotze Schuil, dy't yn 2005 ferstoar, waard yn 2000 troch it PC-bestjoer útroppen ta 'keatser fan 'e (tweintichtste) iuw'.

Klaverke Fjouwer
De PC is mei de Freulepartij, yn Wommels. en de Jong Nederlânpartij en de Bûnspartij foar Senioaren, beide yn Frjentsjer, ien fan 'e keatswedstriden dy't diel útmeitsje fan it saneamde Klaverke Fjouwer. Dat is in bysûndere priis, ynsteld troch de PC, foar keatsers dy't it slagget en win al dy fjouwer partijen.

Winners fan 'e PC
Hjirûnder in list mei de winners fan 'e PC, fan 1854 ôf. Spitigernôch is de oer de winners fan 'e edysjes dy't fan 1850 oant en mei 1853 ferkeatst waarden, neat oerlevere.

 nûmer jier keatsers wenplakken kening 1 1850 ûnbekend 2 1851 3 1852 4 1853 5 1854 Pieter Baukes RijpmaRients Doekles YntemaWillem Klazes Boorsma Penjum PenjumTsjummearum n.f.t. 6 1855 Evert Klazes BoorsmaJan Klazes BoorsmaWillem Klazes Boorsma Tsjummearum Tsjummearum Tsjummearum n.f.t. 7 1856 Johannes Frederiks Felkers Pieter Frederiks FelkersFrans Frederiks Felkers Wommels  Winsum  Winsum n.f.t. 8 1857 Evert Klazes BoorsmaJan Klazes BoorsmaWillem Klazes Boorsma Tsjummearum Tsjummearum Tsjummearum n.f.t. 9 1858 Pieter Baukes RijpmaRients Doekles YntemaPieter Ulbes Rijpma Penjum Penjum Penjum n.f.t. – 1859  gjin PC fanwege in pokke-epidemy   10   1860 Pieter Baukes RijpmaRients Doekles YntemaPieter Ulbes Rijpma Penjum Penjum Penjum n.f.t. 11 1861  Pieter Baukes RijpmaRients Doekles YntemaPieter Ulbes Rijpma Penjum Penjum Penjum n.f.t. 12   1862 Pieter Baukes RijpmaRients Doekles Yntema Hylke Folkerts Post Penjum  Penjum  Kimswert n.f.t. 13   1863 Jan Bangma  Frans Frederiks FelkersPieter Ulbes Rijpma Arum  Winsum  Mullum n.f.t. 14 1864 Jan Bangma Dirk Ynzes de BoerFrans Frederiks Felkers Arum  Winaam Winsum n.f.t. 15 1865 Dirk Ynzes de BoerPieter Ynzes de BoerPieter Pieters Hiddinga Winaam Winaam Winaam n.f.t. – 1866gjin PC fanwegen in goalera-epidemy 16 1867 Klaas Folkerts Post Rein Minnes SchiphofAuke Miedema Kimswert  Berltsum Berltsum n.f.t. 17 1868 Klaas Folkerts PostRein Minnes SchiphofAuke Miedema Kimswert  Berltsum Berltsum n.f.t. 18 1869 Klaas Folkerts Post Klaas Willems Boorsma Auke Miedema Kimswert Tsjummearum Frjentsjer n.f.t. 19 1870 Dirk Ynzes de BoerJan Pieters HiddingaAuke Miedema Tsjummearum Winaam Sweins n.f.t. 20 1871 Jan Pieters HiddingaPieter Pieters HiddingaAuke Miedema Menaam Winaam Sweins n.f.t. 21 1872 Jan Pieters HiddingaKlaas Willems BoorsmaAuke Miedema Menaam Sweins Sweins n.f.t. 22 1873 Dirk Ynzes de BoerJan Dirks HiddingaRients Pieters Koopmans Winaam Winaam Winaam n.f.t. 23 1874 Jan Eeltjes BonnemaJacob RuniaSjouke Sybes Anema Arum  Berltsum Berltsum n.f.t. 24 1875 Jan Eeltjes BonnemaJan Dirks HiddingaRients Pieters Koopmans Arum Winaam Frjentsjer n.f.t. 25 1876 Jacob KlaverFolkert Gatzes StruiksmaRients Pieters Koopmans Winsum  Easterlittens Frjentsjer n.f.t. 26 1877 Jan Eeltjes BonnemaSjirk de WalJohannes Donia Arum  Dronryp Dronryp n.f.t. 27 1878 Jan Eeltjes BonnemaSjirk de WalRein van de Witte Arum Dronryp Penjum n.f.t. 28 1879 Tjerk Douwes HiemstraWiebe Pieters Steensma Rein van de Witte Penjum Penjum Penjum n.f.t. 29 1880 Jan Eeltjes BonnemaSjirk de WalJelle Hilbrands Bruinsma Arum Dronryp Arum n.f.t. 30 1881 Jan Eeltjes Bonnema Klaas Willems BoorsmaSjirk de Wal Arum Wjelsryp Dronryp n.f.t. 31 1882 Wiebren Tjeerds KooistraMeindert Tjeerds KooistraRein van de Witte Dokkum Dokkum Penjum n.f.t. 32 1883 Sjirk de Wal Klaas Willems BoorsmaAuke Miedema Dronryp Sweins Sweins Auke Miedema 33 1884 Hein Doedes PostmaMarten Cornelis BanningTjerk Douwes Hiemstra Surch Penjum Penjum Hein Doedes Postma 34 1885 Sjirk de Wal Klaas Willems BoorsmaAuke Miedema Dronryp Sweins Sweins Sjirk de Wal 35 1886 Sjirk de Wal Klaas Willems Boorsma Jacob Klazes Wassenaar Dronryp Sweins  Sint-Jabik Klaas Willems Boorsma 36 1887 Jacob Klazes Wassenaar Klaas Willems BoorsmaLammert Scheltes Hilarides Sint-Jabik Sweins Penjum Lammert Scheltes Hilarides 37 1888 Sybren Geerts Kooistra Meindert Geerts KooistraLammert Scheltes Hilarides Harns  Harns  Penjum Lammert Scheltes Hilarides 38 1889 Lammert Scheltes HilaridesWiebren Tjeerds KooistraMeindert Geerts Kooistra Harns  Dokkum Penjum Lammert Scheltes Hilarides 39 1890 Pieter Baukes Yetsenga Jan ReitsmaTaeke de Jong Arum Penjum Penjum Pieter Baukes Yetsenga 40 1891 Johannes Gerlofs Anema Hemke Geerts ElzingaCornelis van der Weg Skingen Holwert Tsjummearum Johannes Gerlofs Anema 41 1892 Johannes Gerlofs Anema Jan ReitsmaNanne Sjoerds de Boer Skingen  Penjum  Penjum Johannes Gerlofs Anema 42 1893 Johannes Gerlofs AnemaJan ReitsmaPieter Baukes Yetsenga Skingen  Penjum  Arum Jan Reitsma 43 1894 Johannes Douwes Bierma Klaas Dirks LeeuwenArjen Lammerts de Vries Sint-Jabik Sint-Jabik Berltsum Johannes Douwes Bierma 44 1895 Johannes Gerlofs Anema Jan ReitsmaPieter Baukes Yetsenga SkingenPenjum Arum Pieter Baukes Yetsenga 45 1896 Minze Johannes de Vries Sjoerd HeslingaKlaas Pieters Vonk Bitgum Bitgum Bitgum Minze Johannes de Vries 46 1897 Minze Johannes de VriesJan ReitsmaKlaas Pieters Vonk Bitgum  Penjum  Bitgum Minze Johannes de Vries 47 1898 Johannes Douwes BiermaJan ReitsmaJohannes Struiksma Sint-Jabik Penjum Wommels Johannes Struiksma 48 1899 Johannes Douwes Bierma Jan ReitsmaJohannes Struiksma Sint-JabikPenjum Wommels Jan Reitsma 49 1900 Minze Johannes de Vries Gerben WassenaarAnne Groenveld Bitgum Bitgum Bitgum Minze Johannes de Vries 50 1901 Jan ReitsmaJan Sjoerds Kuperus Meindert Helfrich Penjum Marsum Kimswert Jan Sjoerds Kuperus 51 1902 Sytze Abeles KooistraJan Sjoerds Kuperus Johannes Struiksma Wytmarsum Wytmarsum Wommels Jan Sjoerds Kuperus 52 1903 Minze Johannes de VriesJan ReitsmaJohannes Struiksma Bitgum Penjum Wommels Jan Reitsma 53 1904 Pieter Hovinga Lodewijk LeichtRinze Feitsma Marsum Frjentsjer Wommels Pieter Hovinga 54 1905 Tjeerd Wiebrens Kooistra Jan Wiebrens KooistraGerrit Terpstra Dokkum Dokkum Marsum Tjeerd Wiebrens Kooistra 55 1906 Catrinus WerkhovenSytze Abeles KooistraTjeerd Wiebrens Kooistra Wytmarsum Wytmarsum Dokkum Sytze Abeles Kooistra 56 1907 Sytze Abeles Kooistra Tjeerd Wiebrens Kooistra  Meindert Helfrich Wytmarsum Dokkum Kimswert Sytze Abeles Kooistra 57 1908 Uiltje Tijmstra Hans Schaafsma Roelof Boorsma De Lemmer Arum Wommels Uiltje Tijmstra 58 1909 Catrinus Werkhoven Sytze Abeles KooistraRein Zaagemans Wytmarsum Wytmarsum Wytmarsum Catrinus Werkhoven 59 1910 Catrinus Werkhoven Sytze Abeles Kooistra Tjeerd Wiebrens Kooistra Wytmarsum Wytmarsum Ljouwert Catrinus Werkhoven 60 1911 Tjeerd Wiebrens Kooistra Sytze Abeles KooistraRein Zaagemans Dokkum Wytmarsum Wytmarsum Sytze Abeles Kooistra 61 1912 Rinse Brink Sikke de VriesSybolt Meyes Tigchelaar Easterlittens Harns Dronryp Sybolt Meyes Tigchelaar 62 1913 Catrinus Werkhoven Anne Smidts Ids Roukema Wytmarsum Frjentsjer Harns Anne Smidts 63 1914 Rinse Brink Gerben Jacobus Hoitsma Rein Zaagemans Easterlittens Berltsum Wytmarsum Gerben Jacobus Hoitsma 64 1915 Jacobus Jellema Sikke de VriesHendrik van Haitsma Frjentsjer Harns Frjentsjer Sikke de Vries 65 1916 Rinse Brink Ids RoukemaAugust van Lierde Easterlittens Harns Belgje Rinse Brink 66 1917 August van Lierde Émile HoyoisGeorges Herphelin Belgje Belgje Belgje August van Lierde 67 1918 Hubert Ate Westerhuis Roelof de Jong Petrus Hiemstra Easterlittens Wommels Wommels Hubert Ate Westerhuis 68 1919 Jan Ymtes HeegAnne Smidts Sybolt Meyes Tigchelaar Easterein Frjentsjer Dronryp Anne Smidts 69 1920 Taede ZijlstraIds RoukemaIds Jousma Wytmarsum HarnsDokkum Ids Jousma 70 1921 Taede ZijlstraJan Ymtes Heeg Rinze Rinzes Yetsenga Wytmarsum Easterein Arum Jan Ymtes Heeg 71 1922 Taede ZijlstraJan Ymtes HeegRinze Rinzes Yetsenga Wytmarsum Easterein Arum Rinze Rinzes Yetsenga 72 1923 Machiel MiedemaIds Roukema Klaas de Jager Frjentsjer Harns Harns Ids Roukema 73 1924 Hans KnolIds RoukemaKlaas de Jager Harns HarnsHarns Klaas de Jager 74 1925 Taede ZijlstraKlaas KuikenIds Jousma WytmarsumSint-JabikDokkum Klaas Kuiken 75 1926 Taede ZijlstraKlaas KuikenIds Jousma WytmarsumSint-Jabik Dokkum Klaas Kuiken 76 1927 Gerben Koster Rinze WerkhovenSake Zijlstra Dokkum Frjentsjer Bitgum Gerben Koster 77 1928 Ids Roukema Dirk de JongKlaas Wiebrens Kooistra Wommels Wier Dokkum Klaas Wiebrens Kooistra 78 1929 Taede Zijlstra Pieter HelfrichIds Jousma Wytmarsum Harns Dokkum Taede Zijlstra 79 1930 Reinder Klaas Terpstra Nanning Koopmans Klaas Wiebrens Kooistra Bitgum Ljouwert Dokkum Reinder Klaas Terpstra 80 1931 Taede ZijlstraPieter HelfrichKlaas de Jager Wytmarsum Harns Harns Pieter Helfrich 81 1932 Klaas KuikenSape de HaanJan van der Lei Sint-Jabik Berltsum Berltsum Klaas Kuiken 82 1933 Hans KnolDooitzen de Bildt Anne van Sinderen HarnsSint-Jabik Sint-Anne Dooitzen de Bildt 83 1934 Marten van der Hem  Harmen BogaardKlaas de Jager Raerd Harns Harns Marten van der Hem 84 1935 Taede Zijlstra Dooitzen de Bildt Sjouke Helfrich WytmarsumSint-Jabik Sint-Jabik Taede Zijlstra 85 1936 Marten van der Hem Anne Braam Willem Bosma Raerd Seisbierrum Boalsert Willem Bosma 86 1937 Klaas KuikenDooitzen de BildtSjouke Helfrich Sint-Jabik Sint-Jabik Frjentsjer Sjouke Helfrich 87 1938 Folkert Hiddinga Cornelis Kamminga Willem Bosma Weidum Arum Boalsert Cornelis Kamminga 88 1939 Taede Zijlstra IJnze KuperusSjouke Helfrich Wytmarsum  Winaam  Winaam Taede Zijlstra 89 1940 Marten van der HemLou Seerden  Feite de Jager Raerd Frjentsjer Harns Lou Seerden 90 1941 Klaas KuikenJan de GrootSjouke Helfrich Sint-Anne Weidum Winaam Jan de Groot 91 1942 Jan Rodenhuis Feite de JagerFrans Helfrich HúnsHarns  Harns Jan Rodenhuis – 1943gjin PC fanwegen de Twadde Wrâldkriich – 1944 92 1945 Klaas PosthumusPieter de Haan Hiele de Haan Holwert Holwert Ljouwert Klaas Posthumus 93 1946 Hotze Schuil Æbe Haima Riemer Reinalda Harns Doanjum Winsum Hotze Schuil 94 1947 Hotze Schuil Æbe HaimaFrans Helfrich Harns Doanjum Harns Hotze Schuil 95 1948 Marten van der Leest Theun de Bruin Sjouke Helfrich Stiens Ljouwert Wergea Marten van der Leest 96 1949 Lammert Heeringa  Hotze Schuil Wytse Vlietstra Holwert Harns Frjentsjer Lammert Heeringa 97 1950 Marten van der Leest Theun de BruinArp Hiemstra Stiens Ljouwert Ljouwert Marten van der Leest 98 1951 Roel HoekstraPieter de Haan Hiele de Haan Ternaard Holwert Holwert Hiele de Haan 99 1952 Hotze Schuil Sikke Olivier Frans Helfrich Harns Harns Ljouwert Hotze Schuil 100 1953 Hotze SchuilRinnie KuiperFrans Helfrich Harns Makkum Ljouwert Rinnie Kuiper 101 1954 Johannes Stavinga  Albert Veldkamp Sipke van der Zee Poppenwier Huzum Ljouwert Johannes Stavinga 102 1955 Meindert van der Weerd Johannes Zijlstra Wytse Vlietstra Arum Kreil Frjentsjer Wytse Vlietstra 103 1956 Marten van der LeestJohan JansenArp Hiemstra Stiens Harns Ljouwert Arp Hiemstra 104 1957 Jan Sijtsma Albert RiniaSake Faber Rie Makkum  Berltsum Jan Sijtsma 105 1958 Roel Hoekstra Johan Jansen  Albert Veldkamp Ternaard  Harns Huzum Johan Jansen 106 1959 Meindert van der Weerd Albert RiniaRinnie Kuiper Arum Makkum Makkum Rinnie Kuiper 107 1960 Jan Sijtsma Johannes Zijlstra  Dirk van der Zee Rie  Kreil  Ljouwert Johannes Zijlstra 108 1961 Rienk de GrootJohan JansenMartinus Santema Ljouwert Harns Easterlittens Martinus Santema 109 1962 Gerrit Okkinga Dreeuwes Smedinga Sjoerd Heeringa Easterein Harns Tsjummearum Dreeuwes Smedinga 110 1963 Gerrit Okkinga  Dreeuwes SmedingaMartinus Santema Easterein Harns Easterlittens Gerrit Okkinga 111 1964 Rienk de GrootSjoerd HeeringaJohan Halbesma Ljouwert Tsjummearum Harns Johan Halbesma 112 1965 Hein Zijlstra Martinus Santema Gerrit Langerak Deinum Easterlittens Snits Hein Zijlstra 113 1966 Rienk de Groot Gerrit de JongDurk Talsma Ljouwert Snits Weidum Gerrit de Jong 114 1967 Hotze SchuilKlaas van Wieren Johan Halbesma Harns Marsum Harns Klaas van Wieren 115 1968 Johan van Seijst Tamme Velstra Johannes Westra Frjentsjer Baard Ljouwert Tamme Velstra 116 1969 Johan van Seijst Sikke SikkemaJohannes Westra Frjentsjer Frjentsjer Ljouwert Johan van Seijst 117 1970 Gerrit OkkingaKlaas van WierenDurk Talsma ArumMarsum Weidum Durk Talsma 118 1971 Jarich van der Veen Gerrit de Jong Reitse Mienstra Ikkerwâld SnitsIt Hearrenfean Reitse Mienstra 119 1972 Piet de Jong Bert Rinia André Roosenburg jr. Wommels Makkum Frjentsjer Bert Rinia 120 1973 Sjouke de Boer  Wieb van WierenGerrit van der Heide Eksmoarre Marsum  Harns Sjouke de Boer 121 1974 Jarich van der Veen Gerrit de JongFlip Soolsma Damwâld Snits Drachten Jarich van der Veen 122 1975 Johan van Seijst Klaas van Wieren Piet Jetze Faber Drachten  Berltsum  Stiens Johan van Seijst 123 1976 Sake SaakstraPiet Jetze FaberDurk Talsma Winsum Stiens Weidum Sake Saakstra 124 1977 Sjouke de BoerKlaas van WierenWieb van Wieren Eksmoarre Berltsum Marsum Wieb van Wieren 125 1978 Sjouke de Boer Klaas van WierenWieb van Wieren Eksmoarre Berltsum Marsum Sjouke de Boer 126 1979 Sake SaakstraPiet Jetze FaberFlip Soolsma Grou Froubuorren Boarnburgum Piet Jetze Faber 127 1980 Sake Saakstra Piet Jetze Faber Flip Soolsma Grou Froubuorren Boarnburgum Piet Jetze Faber 128 1981 Sake Saakstra Piet Jetze FaberTjisse Wallendal Grou Froubuorren Rie Sake Saakstra 129 1982 Sake SaakstraPiet Jetze FaberJohannes Brandsma Grou Froubuorren  Seisbierrum Piet Jetze Faber 130 1983 Sake SaakstraPiet Jetze FaberJohannes Brandsma Grou  Froubuorren  Seisbierrum Piet Jetze Faber 131 1984 Peter RiniaWieb van Wieren Tunno Schurer Makkum  Marsum  Frjentsjer Wieb van Wieren 132 1985 Ruurd Rutten Johannes van Dijk Tjerk de Groot Winaam Seisbierrum Froubuorren Johannes van Dijk 133 1986 Peter RiniaWieb van WierenTunno Schurer Makkum  Marsum  Frjentsjer Tunno Schurer 134 1987 Peter Rinia Johannes BrandsmaTunno Schurer Makkum Seisbierrum Frjentsjer Tunno Schurer 135 1988 Peter Rinia Johannes BrandsmaTunno Schurer Makkum Seisbierrum  Frjentsjer Tunno Schurer 136 1989 Joop BiermaSake PorteHotze Rusticus Sint-Jabik  Stiens Marsum Joop Bierma 137 1990 Coos VeltmanPiet Jetze FaberTunno Schurer Dronryp Froubuorren Frjentsjer Coos Veltman 138 1991 Erik Seerden Rinse BleekerThomas van der Meer Frjentsjer It Hearrenfean  Akkrum Erik Seerden 139 1992 Erik Seerden Rinse BleekerThomas van der Meer Frjentsjer It Hearrenfean  Akkrum Rinse Bleeker 140 1993 Erik Seerden Rinse Bleeker Thomas van der Meer LjouwertIt Hearrenfean  Akkrum Thomas van der Meer 141 1994 Coos VeltmanJohannes van DijkHotze Rusticus De Jouwer Ljouwert Marsum Coos Veltman 142 1995 Simon Minnesma Sake PorteKlaas Anne Terpstra Menaam Grins  Menaam Simon Minnesma 143 1996 Johan Okkinga Sake PortePieter Tienstra Arum Grins Winsum (Grinslân) Johan Okkinga 144 1997 Pieter van Tuinen Rinse BleekerChris Wassenaar Grins It Hearrenfean  Minnertsgea Pieter van Tuinen 145 1998 Johan Okkinga Sake PorteAuke van der Graaf Arum Winsum (Grinslân) Berltsum Johan Okkinga 146 1999 Johan OkkingaSake PorteAuke van der Graaf ArumWinsum (Grinslân) Berltsum Auke van der Graaf 147 2000 Klaas BerkepasDirk Jan van der WoudKlaas Anne Terpstra Aldeboarn Goutum Minnertsgea Klaas Anne Terpstra 148 2001 Pieter van TuinenAndré KuipersChris Wassenaar Ljouwert Bitgummole Minnertsgea Chris Wassenaar 149 2002 Rutmer van der MeerJacob WassenaarCornelis Terpstra Wergea Minnertsgea Minnertsgea Cornelis Terpstra 150 2003 Johannes Gerrit Dijkstra Karel NijmanFolkert van der Wei Huzum Ljouwert Wytmarsum Johannes Gerrit Dijkstra 151 2004 Johan Abma Pieter ScharringaDaniël Iseger Gau Dronryp Huzum Daniël Iseger 152 2005 Rutmer van der Meer,Jacob WassenaarChris Wassenaar Ljouwert Minnertsgea Minnertsgea Chris Wassenaar 153 2006 Johan van der MeulenTaeke Triemstra Kor Zittema DamwâldSint-Jabik Bitgum Taeke Triemstra 154 2007 Johan van der Meulen Taeke TriemstraAuke van der Graaf BroeksterwâldSint-Jabik Berltsum Johan van der Meulen 155 2008 Jochum BoumaAuke van der GraafDouwe Groenendijk EasterlittensBerltsumIt Hearrenfean Douwe Groenendijk 156 2009 Gert-Anne van der BosFolkert van der WeiDaniël Iseger HolwertWytmarsumLjouwert Gert-Anne van der Bos 157 2010 Gert-Anne van der Bos Taeke TriemstraDaniël Iseger Holwert Sint-JabikLjouwert Gert-Anne van der Bos 158 2011 Gert-Anne van der BosTaeke TriemstraDaniël Iseger HolwertSint-JabikLjouwert Daniël Iseger 159 2012 Hendrik TolsmaRené AnemaThomas van Zuiden GoutumBalkTsjerkwert Thomas van Zuiden 160 2013 Johan van der Meulen Renze Pieter Hiemstra Hylke Bruinsma BitgummoleSint-Jabik Minnertsgea Renze Pieter Hiemstra 161 2014 Gert-Anne van der Bos Jacob Wassenaar Daniël Iseger Holwert MinnertsgeaLjouwert Daniël Iseger 162 2015 Gert-Anne van der Bos Taeke Triemstra Daniël Iseger Mantgum Sint-JabikLjouwert Gert-Anne van der Bos 163 2016 Jan-Dirk de GrootRenze Pieter HiemstraHans Wassenaar DriezumSint-JabikLjouwert Hans Wassenaar 164 2017 Bauke TriemstraAlle Jan AnemaHendrik Kootstra Sint-JabikGrouMinnertsgea Hendrik Kootstra 165 2018 Peter van ZuidenAllard HoekstraThomas van Zuiden TsjerkwertFrjentsjerBoalsert  Allard Hoekstra 166 2019 Marten BergsmaRenze Pieter HiemstraHans Wassenaar MinnertsgeaDeinumLjouwert  Hans Wassenaar (167) 2020gjin PC fanwegen koroana 168 2021 Gert-Anne van der BosTaeke TriemstraErwin Zijlstra MantgumSint-JabikEasterlittens  Erwin Zijlstra 169 2022 Tjisse SteenstraHans WassenaarRenze Pieter Hiemstra BitgummoleLjouwert Deinum Tjisse Steenstra 170 2023Tjisse SteenstraHans WassenaarRenze Pieter HiemstraBitgummoleBitgummoleDeinum Tjisse Steenstra 171 2024Menno van ZwietenGabe-Jan van PoptaTsjisse SteenstraIt HearrenfeanBoalsertBitgummoleTjisse Steenstra 172 2025 Marten Bergsma,Hessel Postma,Pieter Jan LeijenaarMinnertsgeaWinsumMakkumMarten Bergsma

Sjoch ek
20 px Tema:Keatsen – De Wikipedy hat ek in temaside oer it keatsen


Kategory:Keatspartij
Kategory:Evenemint yn Frjentsjer
Kategory:Sportevenemint yn Fryslân
Kategory:Weromkearend evenemint ynsteld yn 1850